Diari Oficial de la Generalitat Valenciana


Sumari del DOGV 4255, del 23-05-2002 (2002/5119)

Bases per a la provisió, per promoció interna, d'una plaça vacant d'oficial d'Agricultura en la plantilla de personal laboral de l'Ajuntament de la Vall d'Uixó.
----------------------------------------------------------------------------------------------------------------------------------------------------------------

### Dades del document

Número de DOGV
:   4255

Data del DOGV
:   23-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5119


Data del document
:   17-01-2002

Organisme emissor
:   Ajuntament de la Vall d'Uixó

Tipus de document
:   Convocatòria

Descriptors 

:   * Vall d'Uixó, la
    * concurs administratiu
    * administració local

Bases per a la provisió, per promoció interna, d'una plaça vacant d'oficial d'Agricultura en la plantilla de personal laboral de l'Ajuntament de la Vall d'Uixó. [2002/X5119]
  
Primera. Nombre, denominació i característiques de la plaça convocada
  
Pretén la present convocatòria la provisió en propietat de les places següents que s'inclouen, entre altres, en l'oferta d'ocupació pública d'aquest ajuntament de 2000, corresponent a la plantilla de personal laboral:
  
Nombre de places: una. Denominació: oficial d'Agricultura. Grup D. Personal laboral.
  
Sistema de provisió: concurs-oposició, per promoció interna.
  
Segona. Requisits que deuen complir els/les aspirants
  
Per a ser admesos/es a la realització de les proves selectives, els/les aspirants deuran reunir els següents requisits referits al darrer dia del termini de presentació d'instàncies.
  
a) Ser personal laboral fix, integrat/da en el grup E, de l'Ajuntament de la Vall d'Uixó.
  
b) Haver romàs al menys dos anys en la categoria en la qual es troba integrat/da
  
c) Estar en possessió del títol de Graduat Escolar, FP I, o equivalent o en condicions d'obtenir-lo a la data de la fi del termini de presentació d'instàncies.
  
d) No patir malaltia o defecte físic que impedisca desenvolupar les funcions corresponents.
  
e) La resta de requisits que s'assenyalen a l'annex corresponent.
  
El requisit d) s'acreditarà mitjançant certificat metge col·legial.
  
Tercera. Sol·licituds: forma i termini de presentació
  
En les instàncies sol·licitant prendre part en les corresponents proves d'accés els/les aspirants deuran manifestar:
  
a) Que reuneixen totes i cadascuna de les condicions exigides en la convocatòria referides sempre a la data d'acabament del termini de presentació d'instàncies, i
  
b) Que es comprometen, cas de ser proposats/des pel corresponent nomenament, a formalitzar el contracte corresponent, prèvia declaració d'incompatibilitats.
  
Es dirigiran a l'alcalde de l'Ajuntament de la Vall d'Uixó, tot presentant-se al Registre d'entrada, i en la forma prevista en l'art. 58 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de vint dies naturals a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Les bases íntegres se publicaran al Butlletí Oficial de la Província (BOP) i en extracte al Diari Oficial de la Generalitat Valenciana i els posterior anuncis es publicaran únicament al BOP.
  
A la instància acompanyarà:
  
1. Fotocòpia del DNI.
  
2. Carta de pagament acreditativa de haver pagat en la tresoreria de fons municipals els drets d'examen.
  
3. Documentació acreditativa dels mèrits al·legats.
  
Per ser el sistema de selecció assenyalat el de concurs-oposició, juntament amb la instància els/les sol·licitants presentaran els justificants dels mèrits al·legats i especificats en l'annex de les presents bases. No s'admetrà cap documentació que es presente clos el termini de presentació d'instàncies.
  
Per a les proves voluntàries i/o optatives es manifestarà en les instàncies aquelles a les quals es sotmetrien.
  
Quarta. Admissió dels/les aspirants
  
Conclòs el termini de presentació d'instàncies, l'Alcaldia, o Regidoria Delegada dictarà resolució declarant aprovada la llista d'admesos/es i exclosos/es. La resolució es publicarà al Butlletí Oficial de la Província i al tauler d'anuncis de l'Ajuntament, amb l'expressió del termini de rectificació de les errades que es concedisca als/les aspirants exclosos/es, i tot assenyalant el lloc i data de començament dels exercicis i l'ordre d'actuació. En la mateixa resolució s'indicarà la composició del Tribunal. Aquesta publicació serà determinant pel començament dels terminis a efectes de possibles impugnacions o recursos.
  
Cinquena. Tribunals
  
Els Tribunals qualificadors de conformitat amb el Reial Decret 896/1991, de 7 de juny, estaran constituïts de la següent forma:
  
President: el de la Corporació o regidor que delegue.
  
Secretari: el titular de la Corporació o un funcionari/a d'Administració General que delegue.
  
Vocals:
  
- Un/a representant del Professorat Oficial, designat/da per un Institut de Formació Professional.
  
- Un/a representant de l'Administració de la Comunitat Valenciana.
  
- Un/a personal laboral fix o funcionari/a de carrera de l'Ajuntament que designarà la Corporació, prèvia proposta del Comitè d'Empresa.
  
- El regidor delegat d'Interior, o regidor de l'Ajuntament de la Vall d'Uixó.
  
- Un/a funcionari/a de carrera de l'Ajuntament, cap del servei o departament, o tècnic de la Unitat Tècnica.
  
A excepció del president, tots els membres del Tribunal estaran en possessió d'una titulació igual o superior a l'exigida en la convocatòria.
  
El Tribunal podrà assessorar-se dels/les professionals corresponents en les proves que s'estimen.
  
Els Tribunals no podran constituir-se ni actuar sense l'assistència al menys de tres dels seus membres.
  
El Tribunal podrà requerir en qualsevol moment al candidat/a per tal que acredite sa personalitat. Igualment el Tribunal queda autoritzat per a resoldre les incidències que es produïsquen.
  
Els Tribunals que actuen en aquestes proves selectives tindran la categoria quarta.
  
Sisena. Proves i mèrits: qualificació
  
Les proves selectives a celebrar i els seus programes, es recullen en esta convocatòria en l'annex corresponent.
  
En totes les proves escrites a realitzar, els exercicis a desenrotllar se determinaran prèvia la realització d'un sorteig entre varis dels temes que se proposen pel Tribunal i es procurarà l'anonimat dels/les aspirants.
  
Els exercicis de les distintes proves selectives seran eliminatoris, qualificant-se fins un màxim de 10 punts, sent eliminats/des els/les aspirants que no obtinguen un mínim de 5 punts en cada un d'ells, llevat que a l'annex s'establesca una altra puntuació. Cada membre del Tribunal puntuarà els exercicis, i no es prendran en compte per al càlcul de la mitjana aritmètica aquelles puntuacions que diferisquen en dos o més punts de la immediata anterior o posterior, en la puntuació fins a 10 punts, o en la proporcional cas de ser diferent.
  
En els exercicis en forma de test, amb quatre respostes alternatives, on sols una d'aquestes serà la correcta., les contestacions errònies es valoraran negativament amb una penalització equivalent a un terç del valor de cada contestació correcta.
  
Les qualificacions de cada exercici se faran públiques al mateix dia en qual siguen acordades i seran exposades al tauler d'anuncis municipals.
  
Per a accedir a la fase de concurs, prèviament caldrà superar els exercicis de l'oposició, però la qualificació del concurs se realitzarà prèviament a la fase d'oposició.
  
La qualificació final de les proves vindrà determinada per la suma de les puntuacions obtingudes als exercicis en l'oposició tot afegint-hi el punts de la fase de concurs.
  
El Tribunal queda facultat per a fixar en un mateix dia distints exercicis d'una oposició, llevat que els/les aspirants manifesten per escrit la seua voluntat que hi haja 48 hores entre la fi de cada prova i el començament de la següent, immediatament després de la publicació de les qualificacions.
  
Setena. Proposta de nomenament
  
Concloses les proves el Tribunal publicarà al Tauler Municipal la relació dels aspirants per ordre de puntuació, assenyalant que el nombre dels aprovats no podrà superar el de les places vacants convocades.
  
Després el Tribunal elevarà l'esmentada relació amb l'acta de la darrera sessió, tot fent referència als aspirants seleccionats, a l'òrgan corresponent que efectuarà la proposta de contractació.
  
Huitena. Presentació de documents i presa de possessió
  
El/l'aspirant proposat/da pel seu nomenament aportarà davant la Corporació en el termini de vint dies des de la publicació de la relació d'aprovats, els documents acreditatius de les condicions de capacitat exigits a la convocatòria: a) Document nacional d'identitat; b) Certificat metge; c) Declaració jurada de no trobar-se inclòs/a en causa d'incapacitat o incompatibilitat per a ser nomenat/da funcionari/a; d) Fotocopia compulsada del títol acadèmic exigit; i e) Certificat de notes del Registre Central de Penats i Rebels.
  
Complits els requisits precedents, l'òrgan competent efectuarà la proposta de contractació dels/les aspirants proposats/des, qui deuran prendre possessió en el termini de 30 dies naturals a comptar del següent al de la notificació del nomenament.
  
Novena. Legislació aplicable
  
Aquesta convocatòria es regeix: Per aquest plec de bases; Llei 7/85 de 2 d'abril, reguladora de les Bases de Règim Local; Llei 30/1984 de 2 d'agost, de Mesures per a la Reforma de la Funció Pública; RD 364/95, de 10 de març, Reglament General d'Ingrés del Personal al servei de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració de l'Estat; Decret Legislatiu de 24 d'octubre de 1995, text refós de la Llei de la Funció Pública Valenciana; Llei 23/1989, de 28 de juliol, de Modificació de la Llei de Mesures per a la Reforma de la Funció Pública, Reial Decret 896/91, de 07 de juny, i d'altres disposicions d'aplicació.
  
La present convocatòria, les seues bases i els actes administratius que se'n deriven, i de l'actuació del Tribunal, podran ser impugnats pels interessats/des en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú.
  
Contra la resolució aprovatòria i les bases, es podrà interposar recurs potestatiu de reposició davant l'alcaldia, en el termini d'un mes des de l'endemà de la publicació en el BOP, o recurs contenciós administratiu davant el Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos a comptar des de l'endemà de la indicada publicació.
  
La Vall d'Uixó, 17 de gener de 2002.- El regidor de Personal i Interior: Jesús Fernández Pérez.
  
ANNEX I
  
Un/a oficial d'Agricultura, grup D
  
1. Sistema de selecció: concurs-oposició per promoció interna.
  
2. Requisits: els generals assenyalats en les bases i la possessió de permís de conduir per a menar el tractor agrícola municipal. Presentació de la relació de tasques, mitjans i eines necessàries amb la sol·licitud.
  
3. Drets d'examen: .12 euros
  
4. Exercicis:
  
A) Fase d'oposició
  
L'oposició constarà dels següents exercicis, de caràcter obligatori i eliminatori:
  
Primer. Consistirà en contestar un qüestionari de al menys 30 preguntes tipus test, que se presentaran amb quatre respostes alternatives, de les quals sols una serà correcta, i es puntuaran a raó de 0,66 punts per resposta encertada, i a ?0,22 cada resposta errada, no puntuant-se les respostes en blanc, durant el temps que assenyale el tribunal, en relació amb el temari que consta a l'annex II, tot guardant la deguda proporció el nombre de preguntes amb el nombre de temes específics i el de temes de dret i coneixement de la localitat.
  
Segon. Exercici obligatori i no eliminatori. Consistirà en la traducció del valencià al castellà i a l'inrevés d'un text proposat pel tribunal, en un temps màxim de 45 minuts.
  
Tercer. Consistirà en la realització d'un exercici pràctic amb al menys dues proves, en un temps que determinarà el tribunal, en relació amb les funcions de la plaça.
  
Cadascun dels exercicis es valorarà de 0 a 20 punts, i per a superar-lo caldrà obtenir una puntuació mínima de 10 punts. Excepte per l'exercici de traducció del valencià al castellà i a l'inrevés es qualificarà de 0 a 2 punts com a màxim i no serà eliminatori.
  
B) Fase de concurs
  
En fase de concurs la valoració dels mèrits s'efectuarà d'acord amb el següent barem:
  
1 Valoració del grau personal consolidat (avaluant-se com si tinguera la consideració de funcionari, tot i ser personal laboral, sense dret a consolidació de grau personal)
  
a) Entre els nivells mínim i màxim del grup al que pertany el concursant, 1 punt
  
b) En l'interval en que estiga classificat el lloc: 2 punts
  
c) En l'interval superior al en que estiga classificat el lloc: 3 punts
  
Sols es podrà obtenir puntuació per un d'aquests conceptes, i màxima de 3 punts.
  
2 Experiència de treball
  
Per cada mes de treball desenvolupat pertanyent a l'àrea funcional o sectorial de la plaça convocada 0,2 punts
  
Si aquesta experiència s'avala amb un informe del funcionari superior responsable, positiu de les aptituds i rendiments apreciats als candidats, la valoració serà de: 0,3 punts per mes.
  
Fins un màxim de 7 punts.
  
3 Cursos de formació i perfeccionament
  
Es valoraran únicament aquells que versen sobre matèries directament relacionades amb les funcions pròpies de la plaça convocada i organitzats per Entitats Oficials o homologats per aquestes, a raó de 0,02 punt per hora de curs, degudament acreditat.
  
Fins un màxim de 7 punts
  
4 Antiguitat
  
Per cada any de servei, inclosos els reconeguts prestats amb anterioritat a la condició de personal laboral fix: 1 punt
  
No se computaran els serveis prestats simultàniament amb altres igualment al·legats.
  
Fins un màxim de 3 punts.
  
5 Valoració i comprovació dels mèrits específics adequats a les característiques de la plaça:
  
Realització d'una entrevista, amb una durada màxima de 30 minuts, que versarà sobre els mèrits específics adequats a les característiques de la plaça, d'acord amb el que preveu la convocatòria, podent estendre's a la comprovació dels mèrits al·legats. També versarà sobre la relació de tasques a desenvolupar, condicions i mitjans necessaris, a juí del candidat.
  
Aquesta fase es valorarà fins un màxim de 10 punts.
  
La qualificació final del concurs serà el resultat de la suma de les puntuacions atorgades pel tribunal a cada mèrit considerat i tindrà un màxim total de 28 punts. (per tal de no superar el percentatge del 40% del total de la puntuació màxima possible entre les dues fases de concurs i oposició).
  
ANNEX II
  
Temari
  
1. La Instrucció del Formigó EHE. Dosificacions.
  
2. Seguretat en la construcció. Mitjans de protecció.
  
3. Funcions de l'Oficial d'Agricultura
  
4. Condicions de treball i salut: Concepte de Salut. Concepte de risc laboral. Factors de risc.
  
5. Construcció de murs de mamposteria i formigó.
  
6. Materials, maquinària i ferramentes. Ús i conservació.
  
7. Mitjans auxiliars, ús i conservació
  
8. Camins i barrancs del Terme Municipal
  
9. Tractaments fitosanitaris anuals
  
10. Tasques d'esporgada i preparació dels terrenys
  
11. Recs i ús de l'aigua. Construcció de sistemes de rec
  
12. Tasques municipal de jardineria
  
13. Organització dels treballs de la Colla d'Oficis
  
14. Control i documentació dels treballs
  
15. Ferms i paviments. Materials i maquinària.
  
16. Pavimentació i adequació de camins públics
  
17. Sistemes d'evacuació d'aigües de pluja en camins públics. Creuament de barrancs.
  
18. Tipus de fàbriques i aparells a utilitzar en les obres.
  
19. Dosificacions de morters .
  
20. Utilització de maquinària pesant en el servei agrícola. Ús del tractor.
  
21. La Constitució espanyola de 1978. Principis generals. Drets i deures fonamentals dels espanyols.
  
22. Organització territorial de l'Estat. Els estatuts d'autonomia. El seu significat.
  
23. La responsabilitat de l'Administració. Drets i Deures dels funcionaris públics.
  
24. Organització municipal. Competències. Funcionament dels òrgans col·legiats.